**Ministru kabineta noteikumu projekta „Noteikumi par Eiropas Trešo valstu valstspiederīgo integrācijas fonda 2010.gada programmas aktivitāšu īstenošanu” sākotnējās ietekmes novērtējuma ziņojums (anotācija)**

|  |
| --- |
|  **I Tiesību akta projekta izstrādes nepieciešamība** |
|  | Pamatojums | Saskaņā ar Eiropas Padomes 2007.gada 25.jūnija lēmuma Nr. 2007/435/EK, ar ko laikposmam no 2007.gada līdz 2013.gadam izveido Eiropas Trešo valstu valstspiederīgo integrācijas fondu kā daļu no Vispārīgās programmas „Solidaritāte un migrācijas plūsmu pārvaldība”, attiecībā uz dalībvalstu pārvaldības un kontroles sistēmām, administratīvās un finanšu pārvaldības noteikumiem un Fonda līdzfinansēto projekta izdevumu atbilstību, 19.pantu, Eiropas Komisija ir apstiprinājusi Eiropas Trešo valstu valstspiederīgo integrācijas fonda 2010.gada programmu.Eiropas Komisijas 2008.gada 5.marta lēmuma Nr. 2008/457/EK, kas nosaka kārtību, kādā īstenojams Padomes lēmums 2007/435/EK, ar ko laikposmam no 2007.gada līdz 2013.gadam izveido Eiropas Trešo valstu valstspiederīgo integrācijas fondu kā daļu no Vispārīgās programmas „Solidaritāte un migrācijas plūsmu pārvaldība”, attiecībā uz dalībvalstu pārvaldības un kontroles sistēmām, administratīvās un finanšu pārvaldības noteikumiem un Fonda līdzfinansēto projekta izdevumu atbilstību, 9.pants nosaka, ka dalībvalstīm jānosaka projektu atlases un finansējuma piešķiršanas procedūra.Savukārt Vispārējās programmas „Solidaritāte un migrācijas plūsmu pārvaldība” ietvaros izveidotais fondu likuma 14.panta 3.punkts nosaka, ka Ministru kabineta kompetence ir pieņemt lēmumu par fonda projektu konkursa organizēšanas kārtību, prasības fonda finansējuma saņēmējiem, fonda projektu iesniegumu sagatavošanas un iesniegšanas kārtību un to vērtēšanas kritērijus, fonda projektu atlases kārtību, granta līguma slēgšanas kārtību, kā arī tehniskās palīdzības aktivitātes īstenošanas kārtību. Ministru kabineta 2011.gada 22.februāra protokollēmuma Nr.11 41.§ 2.punkts paredz, ka Tieslietu ministrija nodod un Kultūras ministrija no 2011.gada 1.aprīļa pārņem Eiropas trešo valstu valstpiederīgo integrācijas vadošās iestādes funkciju īstenošanu. Atbilstoši šajā protokollēmumā noteiktajam 2011.gada 29.martā ir veikts grozījums Ministru kabineta 2003.gada 29.aprīļa noteikumos Nr.241 "[Kultūras ministrijas nolikums](http://www.likumi.lv/doc.php?id=74750)", paredzot, ka Kultūras ministrija īsteno Eiropas Trešo valstu valstspiederīgo integrācijas fonda pārraudzību. Saskaņā ar Ministru kabineta 2011.gada 22. februāra protokollēmuma Nr.11 41.§ 10.punktu, Kultūras ministrija kā Eiropas Trešo valstu valstspiederīgo integrācijas fonda vadošā iestāde virza apstiprināšanai izstrādāto noteikumu projektu, kurā ir definēti pasākumi un to uzraudzības rādītāji, kas ir atbalstāmi Eiropas Trešo valstu valstspiederīgo integrācijas fonda 2010.gada programmas noteikto aktivitāšu ietvaros. |
|  | Pašreizējā situācija un problēmas | Noteikumu projektā vadošā iestāde ir noteikusi aktivitāšu īstenošanas kārtību, projektu iesniegumu vērtēšanas kritērijus, projektu iesniegumu atlases organizēšanas kārtību, projekta iesniegumu sagatavošanas un iesniegšanas kārtību, prasības projekta iesnieguma iesniedzējiem, granta līguma slēgšanas kārtību, projektu īstenošanas kārtību, tehniskās palīdzības aktivitātes īstenošanas kārtību. Noteikumu projekts par Eiropas Trešo valstu valstspiederīgo integrācijas fonda 2010.gada programmas aktivitāšu īstenošanu nepieciešams, lai uzsāktu projektu atlasi 2010.gada programmas aktivitātēs. Eiropas Trešo valstu valstspiederīgo integrācijas fonda 2010.gada programmas projektu aktivitāšu ieviešanas termiņš ir līdz 2012.gada 30.jūnijam. Eiropas Komisijas uzraudzības ziņojuma ieteikums (09.08.2011.) ir nodrošināt pēc iespējas ilgāku fonda projektu īstenošanas termiņu, lai nodrošinātu programmas aktivitāšu mērķu sasniegšanu. **Līdz ar to, lai nodrošinātu 2010.gada programmas paredzēto aktivitāšu pasākumu atbilstošu īstenošanu, nepieciešams pieņemt Ministru kabineta noteikumu projektu steidzamības kārtā.** Tāpat, ņemot vērā to, ka noteikumu projekts ietver arī solidaritātes un migrācijas plūsmu pārvaldīšanas pamatprogrammas 2010.gadam Eiropas Trešo valstu valstspiederīgo integrācijas fonda projektu atlases un tehniskās palīdzības aktivitātes īstenošanas kārtību, lai novērstu normatīvā regulējuma dublēšanos, nepieciešams atzīt par spēku zaudējušiem [Ministru kabineta](http://www.l2d.lv/l.php?doc_id=190612) 2008.gada 20.oktobra noteikumus Nr.884 "Solidaritātes un migrācijas plūsmu pārvaldīšanas pamatprogrammas 2007.–2013.gadam Eiropas Trešo valstu valstspiederīgo integrācijas fonda projektu atlases un tehniskās palīdzības aktivitātes īstenošanas kārtība". |
|  | Saistītie politikas ietekmes novērtējumi un pētījumi | Projekts šo jomu neskar. |
|  | Tiesiskā regulējuma mērķis un būtība | Projektā paredzēts noteikt projekta konkursa organizēšanas kārtībuEiropas Trešo valstu valstspiederīgo integrācijas fonda 2010.gada programmas aktivitātēs.  |
|  | Projekta izstrādē iesaistītās institūcijas | Kultūras ministrija. |
|  | Iemesli, kādēļ netika nodrošināta sabiedrības līdzdalība | Sabiedrības (biedrību un nodibinājumu) līdzdalība tiek nodrošināta gada programmu izstrādes procesā, definējot atbalstāmās darbības un sasniedzamos rezultātus. Noteikumu projekts tikai nosaka projektu atlases procedūru atbilstoši likumam. |
|  | Cita informācija | Nav |

*Anotācijas II, III,IV un VI sadaļa – projekts šīs jomas neskar.*

|  |
| --- |
| **V Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Tiesību akta projekts nepieciešams šādu Eiropas Savienības tiesību aktu īstenošanai: Padomes 2007.gada 25.jūnija lēmums 2007/435/EK, ar ko laikposmam no 2007.gada līdz 2013.gadam izveido Eiropas Trešo valstu valstspiederīgo integrācijas fondu kā daļu no Vispārīgās programmas „Solidaritāte un migrācijas plūsmu pārvaldība”.Eiropas Komisijas 2008.gada 5.marta lēmums Nr. 2008/457/EK, kas nosaka kārtību, kādā īstenojams Padomes lēmums 2007/435/EK, ar ko laikposmam no 2007.gada līdz 2013.gadam izveido Eiropas Trešo valstu valstspiederīgo integrācijas fondu kā daļu no Vispārīgās programmas „Solidaritāte un migrācijas plūsmu pārvaldība”, attiecībā uz dalībvalstu pārvaldības un kontroles sistēmām, administratīvās un finanšu pārvaldības noteikumiem un Fonda līdzfinansēto projektu izdevumu atbilstību (turpmāk – Komisijas lēmums Nr. 2008/457/EK). |
| 2. | Citas starptautiskās saistības | Projekts šo jomu neskar. |
| 3. | Cita informācija | Ar noteikumu projektu tiek pārņemtas vai īstenotas tikai tās normas, kas attiecas uz privātpersonām. Lēmuma Nr.2008/457/EK normas, kas attiecas uz fonda vadībā iesaistītajām valsts iestādēm, ir piemērojamas tieši un tās nav nepieciešams pārņemt. |

|  |
| --- |
| 1. **tabula Tiesību akta atbilstība ES tiesību aktiem**
 |
| A | B | C | D |
| Attiecīgā ES tiesību akta panta Nr. (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību. | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji – sniedz skaidrojumu šādai situācijai, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Kā arī norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts – norāda pamatojumu un samērīgumu.Kā arī norāda iespējamās rīcības alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanās, nekā paredzēts attiecīgajos ES tiesību aktos. |
| Komisijas lēmuma Nr. 2007/435/EK 33.pants | Noteikumu projekta 2.punkts | Pilnībā | Nav attiecināms |
| Komisijas lēmuma Nr. 2007/435/EK 1.pants | Noteikumu projekta 4., 5.punkts | Pilnībā | Nav attiecināms |
| Komisijas lēmuma Nr. 2008/457/EK 9.pants | Noteikumu projekta 11.punkts | Pilnībā | Nav attiecināms |
| Komisijas lēmuma Nr. 2008/457/EK XI pielikums | Noteikumu projekta 134.līdz 146.punkts,3.pielikums | Pilnībā, ņemot vērā arī Eiropas Komisijas sagatavoto rokasgrāmatu par izdevumu atzīšanu, kas sīkāk skaidro atsevišķas prasības | Nav attiecināms |
| Komisijas lēmuma Nr. 2008/457/EK11.pants | Noteikumu projekta 143.punkts, 3.pielikums | Pilnībā | Nav attiecināms |
| Komisijas lēmuma Nr. 2008/457/EK10.pants | Noteikumu projekta 42., līdz 51.punkts | Ciktāl tas nepieciešams, ņemot vērā to, ka EK lēmums vadošajai iestādei ir tieši saistošs | Nav attiecināms |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. 1.
 | Projekta izpildē iesaistītās institūcijas  | Kultūras ministrija. |
| 2. | Projekta izpildes ietekme uz pārvaldes funkcijām  | Projekts neietekmē valsts pārvaldes funkcijas. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Jaunas institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija. | Projekts šo jomu neskar. |
| 1. 6.
 | Cita informācija. | Nav |

Kultūras ministre Ž.Jaunzeme - Grende

Vīza: Valsts sekretāra p.i. U.Lielpēters

29.11.2011. 13.18

1 143

A.Ločmele

Tālr. 67330315, fakss 67227916,

Agra.Locmele@km.gov.lv